Source: http://www.stiridb.ro/baschet-feminin-csm-targoviste-pierde-si-al-doilea-meci-al-finalei/
Timestamp: 2016-10-24 18:21:41+00:00

Document:
Baschet feminin: CSM Târgoviște pierde și al doilea meci al finalei | stiriDB
Sport	11 aprilie, 2015
CSM Târgovişte a pierdut, sâmbătă, în Sala Kati Szabo din Sf. Gheorghe, şi al doilea meci al finalei Ligii Naţionale de Baschet Feminin, în partida cu Sepsi SIC Sf. Gheorghe. Campioana a avut o evoluție mai bună în ultimul sfert, a lăsat impresia că ar putea câștiga, dar nu a putut recupera diferența.
Scorul a fost 68-63 (21-14, 15-14, 21-16, 11-19) în favoarea fetelor de la Sf. Gheorghe, acestea conducând la general cu 2-0.
Americancele Taneisha Harrison, cu 23 puncte, 3 recuperări, 2 pase decisive, și Janeesha Jeffery, cu un double-double, 17 p, 14 rec, plus 3 pd, au fost artizanele acestui succes al formației covăsnene. La echipa din Sf. Gheorghe au mai evoluat Annemarie Părău 7 p, 3 rec, 1 pd, Cristiana Cutaș 2 p, 3 rec, 1 pd, Tyaunna Dominique Marshall 8 p, 1 rec, Stefanie Murphy 1 p, 6 rec, 3 pd, Maria Florina Pașcalău 8 p, 6 rec, 1 pd, Tunde Kilin 2 p, 1 rec, 1 pd.
Pentru CSM Târgoviște, echipă antrenată de Dan Fleșeriu, au evoluat Monique Coker 12 p, 7 rec, Chrissy Givens 11 p, 7 rec, 2 pd, Porchia Green 15 p, 10 rec, 6 pd, Andreea Elena Huțanu 6 p, 3 rec, Andreea Olah 1 rec, Porsche Cherrelle Poole 12 p, 2 pd, Ancuța Stoenescu 5 p, 2 rec, Jasmine Watson 2 p, 3 rec.
Finala se joacă după sistemul cel mai bun din cinci meciuri, astfel că ACS Sepsi SIC Sf. Gheorghe mai are nevoie de un succes pentru a-și adjudeca titlul.
Soarta finalei se mută la Târgovişte, unde se vor disputa următoarele două partide.
Meciul 3: CSM Târgoviște vs. Sepsi SIC Sfântu Gheorghe – Miercuri, 15 aprilie, ora 19:00, DolceSport
Meciul 4: CSM Târgoviște vs. Sepsi SIC Sfântu Gheorghe – Joi, 16 aprilie, ora 19:00, DolceSport (*).
Meciul 5: Sepsi SIC Sfântu Gheorghe vs. CSM Târgoviște – Duminică, 19 aprilie, ora 17:00, DolceSport (*)
(*) – meciurile 4 și 5 se vor juca doar dacă va mai fi cazul.

References: CSM 

CSM 
 CSM 
 CSM 
 CSM 
 CSM